Білім беру саласы: Таным.

**Ұйымдастырылған оқу іс-әрекет түрі:** Қарапайым математикалық ұғымдарын қалыптастыру.

**Тақырыбы:** Сандар мен асықтар әлемі

**Мақсаты:** Пішіндер мен сандарды, түстерді қайталау. Сандар мен суреттерді асықтармен байланыстырып сәйкестендіру. Түстерді, сандарды үш тілде қайталау. Ұқыптылыққа, шыдамдылыққа тәрбиелеу.

**Қажетті құрал-жабдықтар мен көрнекіліктер:** пішіндер, асықтар, суреттер.

**Сөздік жұмыс:** аз – көп, артық - кем.

**Билингвальді компонент:**бір-один-оne[yan], екі-два-two[ty], үш-три-three[фри], төрт-четыре-four[фо], бес-пять-five[файф]. Қызыл-красный-red[ред], көк-синий-blue[блу], жасыл-зеленый-green[грийн], сары-желтый-yellow[елоу]

|  |  |  |
| --- | --- | --- |
| **Оқу іс-әре**  **кетінің**  **кезеңдері** | **Тәрбиешінің іс-әрекеті** | **Балалардың**  **іс-әрекеті** |
| **Мотива-циялық-**  **қозғау-шылық** | **Ғажайып сәт.**   * Балалар, бүгін бізге қонақ келгенін білесіңдер ме? Ол бізге тәулік мезгілдері (бөліктері) туралы әңгімелеп бермекші. Мен бір жұмбақ жасырайын, жауабын тапсаңдар келген қонақтың не екенін білесіңдер.   **Жұмбақ**  Кішкентай ғана бойы бар,  Айналдырып киген тоны бар  Ол не?  (Қой)   * Балалар, жұмбақ не туралы?   Осы кезде шымылдықтың артынан ақырын қой шығып, балалармен амандасады. Қой балаларға бір тәулікте төрт мезгіл болатынын, олар: таңертең, күндіз, кеш, түн деп аталатынын айтады.   * Сендер үлкендер мен балалардың   таңертең, күндіз, кешке, түнде немен айналысатынын білгілерің келе ме?  - Таңертең үлкендер жұмысқа, ал балалар балабақшаға, мектепке барады. Күндіз үлкендер жұмыс істейді, ал балалар сабақ оқиды. Кешке бәрі демалады, ал түнде ұйықтайды. Совет Әлімқұловтың тақпағын тыңдаңдар. Қой шымылдықтың артында тұрып тақпақты оқиды.  **Таң.**  Таң шапағы алаулап,  Дала нұрға боялды.  Мүлгіген бақ манаурап,  Ұйқысынан оянды.  Жүзін желдің өтіне  Тосты гүлдер желбіреп.  Жапырақтар бетіне  Мөп-мөлдір шық қонды кеп. | Қызығушылық танытады.  Тыңдайды және жұмбақтың шешуін айтады.  -Қой туралы.  Қойдың айтқанын балалар мұқият тыңдайды.  -Иә, білгіміз келеді.  Балалар тәрбиешінің айтқанын мұқият тыңдайды.  Тақпақты тыңдайды. |
| **Ұйымдас-тырушы-лық**  **ізденістік** | **«Бұл қай кезде болады?»ойыны.**  Жұмыс дәптеріндегі оқу іс-әрекеттерін орындау.  Тәрбиеші балаларға бірнеше сұрақтар қояды:  -Балалар, тақпақта тәуліктің қай мезгілі (бөлігі) туралы айтылған?  -Біз таңертең не істейміз?  Қой таңертең тамақтанғаннан кейін балалар балабақшаға баратынын, оқушылар мектепке, ал үлкендер жұмысқа баратындарын айтады.  -Бала не істеп жатыр?  **«Үлкен және кішкентай» ойыны.**  (2-оқу іс-әрекеті, 2-тапсырма.)  Қой балалардан суреттен оның достарын табуды ұсынады.  -Суреттен нені көріп тұрсыңдар?  -Қойлар бірдей ме?  -Олар қандай екен?  Қой суретте сүті бар тағы екі кесе салынғанын айтады: үлкен кесе үлкен қойға, ал кішкентай кесе кішкентай қойға арналған.  Содан соң қой балаларға тапсырма береді: үлкен қойдан үлкен кесеге қарай, кішкентай қойдан кішкентай кесеге қарай салыңдар.  -Үлкен қой қай кеседен су ішеді?  -Кішкентай қой қай кеседен су ішеді?  **Сөздік жұмыс:** таңертең (таң), үлкен, кішкентай.  **Билингвальді компонент:** таңертең (таң)-утро, үлкен-большой, кішкентай-маленький.  **Сергіту сәті:**  Жаттығу жасаймыз!  Бір деп – тік тұрамыз.  Екі деп – екі рет айналамыз.  Үш деп – үш рет секіріп.  Төрт дегенде – отырамыз!  **«Бір және көп»ойыны.**  (3-оқу іс-әрекеті, 3-тапсырма.)  Қойлар тек су ғана емес, шөпті де қатты жақсы көретінін айтады. Ал оның қошақандары сүтті жақсы көреді.  -Балалар, қойға қысқа азық жинап берейік.  Қойға көп мая қайда, бір мая қай жерде тұрғанын айтып жіберіңдерші. Қой мынадай сұрақ қояды:  -Сол жақта неше мая шөп бар?  -Оң жақта неше мая шөп бар?  -Қай жақтағы мая көп?  Қой сол жақтағы мая шөпті қоршап сызуларын тапсырады. Жеке көмек көрсетеді. Қой тапсырманы дұрыс орындағандары үшін балаларға рақмет айтып, қоштасады.  Тәрбиеші балалардан: «топтағы заттардың қайсысы көп, қайсысы бір-бірден»,-деп сұрайды.  Түскі ас кезінде тәрбиеші балаларға сорпаны үлкен қасықпен, ал компоттың ішіндегі жемістерді кішкентай қасықпен жеу керектігін түсіндіреді.  Текшелермен, пирамидалармен, мат-решкалармен ойнаған кезде балалардың назарын олардың көлеміне аударып отырады. | Жұмыс дәптерлерін алады.  -Таңертең (таң) туралы.  -Ұйқыдан тұрамыз, төсегімізді жинаймыз, жаттығу жасаймыз, жуынамыз, таңғы асымызды ішеміз.  Қойдың айтқанын тыңдайды.  -Бала оянып,жуынып, жаттығу жасап, таңғы асын ішіп отыр.  Балалар сұрақтарға жауап береді:  -Қойларды көріп тұрмыз.  -Әртүрлі.  -Үлкен және кішкентай.  Балалар берілген тапсырманы орындайды.  -Үлкен кеседен ішеді.  -Кішкентай кеседен ішеді.  Қайталайды.  Балалар жаттығу жасайды. Бойларын тіктеп тұрады.  2 рет айналады.  3 рет секіреді.  Отырады.  Балалар мұқият тыңдайды.  Балалар жауап береді.  -Бір мая шөп бар.  -Көп мая шөп бар.  -Оң жақтағы мая көп.  Қоймен қоштасады  Үлкен орындық біреу, ал кішкентай орындықтар көп, аквариум біреу, ал гүл көп, сағат біреу, ал ойыншықтар көп, үлкен үстел біреу, кішкентай үстелдер көп.  Тәрбиешінің айтқанын мұқият тыңдайды. |
| **Рефлек-сиялық-түзетуші-лік** | **«Картинаны тап» ойыны** арқылы сабақты қорытындылап, балаларды мадақтау, бағалау. | Балалар бір заттан тұрған картинаны тауып атайды. |

**Күтілетін нәтижелер:**

**Жасайды:** заттардың көлемі мен санын, тәулік мезгілін – таңды атайды;

**Түсінеді:** заттардың көлемі бойынша (үлкен-кішкентай) және саны бойынша (біреу-көп) болатынын;

**Қолданады:** қарындашпен жұмыс істеуді, көлеміне қарай заттарды сызық арқылы қосуды.